2020. gada 3. novembrī Noteikumi Nr. 659

Rīgā (prot. Nr. 66 8. §)

**Grozījumi Ministru kabineta 2013. gada 2. jūlija noteikumos Nr. 354 "Kosmētikas līdzekļu būtisko prasību nodrošināšanas kārtība"**

Izdoti saskaņā ar

likuma "[Par atbilstības novērtēšanu](https://likumi.lv/ta/id/63836-par-atbilstibas-novertesanu)"

[7. panta](https://likumi.lv/ta/id/63836-par-atbilstibas-novertesanu#p7) pirmo daļu un

 [Patērētāju tiesību aizsardzības likuma](https://likumi.lv/ta/id/23309-pateretaju-tiesibu-aizsardzibas-likums)

[21. panta](https://likumi.lv/ta/id/23309-pateretaju-tiesibu-aizsardzibas-likums#p21) pirmo daļu

Izdarīt Ministru kabineta 2013. gada 2. jūlija noteikumos Nr. 354 "Kosmētikas līdzekļu būtisko prasību nodrošināšanas kārtība" (Latvijas Vēstnesis, 2013, 129. nr.; 2018, 157. nr.) šādus grozījumus:

1. Izteikt 13. punktu šādā redakcijā:

"13. Veselības inspekcija kosmētikas līdzekļu ražotājam, kura komercdarbības vieta ir reģistrēta Latvijas Republikā, izsniedz brīvās tirdzniecības sertifikātu (norāda komersanta nosaukumu, adresi, reģistrācijas numuru), ja komersants ir paziņojis par sertifikāta pielikumā norādīto Latvijā ražoto kosmētikas līdzekļu laišanu tirgū un tie tiek brīvi pārdoti Eiropas Savienībā. Brīvās tirdzniecības sertifikāta saņemšanai kosmētikas līdzekļu ražotājs iesniedz Veselības inspekcijā iesniegumu (4. pielikums). Iesnieguma pielikumā minēto kosmētikas līdzekļu sarakstu iesniedz elektroniski."

2. Izteikt 3. un 4. pielikumu šādā redakcijā:

"3. pielikums

Ministru kabineta

2013. gada 2. jūlija

noteikumiem Nr. 354

**Kosmētikas līdzekļa mikrobioloģiskās tīrības kritēriji**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Kosmētikas līdzekļa veids | Mezofilo aerobo mikroorganismu daudzums (baktērijas, raugi un pelējumi) kosmētikas līdzeklī | *Stafilococcus aureus* | *Pseudomonas aeruginosa* | *Candida albicans* | *Escherichia coli* |
| 1. | Kosmētikas līdzekļi, kas paredzēti bērniem līdz trim gadiem, lietošanai acu tuvumā un uz gļotādām | ne vairāk par 102 KVV\* 1 gramā (1 ml) kosmētikas līdzekļa | 1 gramā (1 ml) kosmētikas līdzekļa nedrīkst būt neviena KVV | 1 gramā (1 ml) kosmētikas līdzekļa nedrīkst būt neviena KVV | 1 gramā (1 ml) kosmētikas līdzekļa nedrīkst būt neviena KVV | 1 gramā (1 ml) kosmētikas līdzekļa nedrīkst būt neviena KVV |
| 2. | Pārējie kosmētikas līdzekļi | ne vairāk par 103 KVV\* 1 gramā (1 ml) kosmētikas līdzekļa | 1 gramā (1 ml) kosmētikas līdzekļa nedrīkst būt neviena KVV | 1 gramā (1 ml) kosmētikas līdzekļa nedrīkst būt neviena KVV | 1 gramā (1 ml) kosmētikas līdzekļa nedrīkst būt neviena KVV | 1 gramā (1 ml) kosmētikas līdzekļa nedrīkst būt neviena KVV |

Piezīme. \* KVV – mikroorganismu koloniju veidojoša vienība.

4. pielikums

Ministru kabineta

2013. gada 2. jūlija

noteikumiem Nr. 354

 **Iesniegums brīvās tirdzniecības sertifikāta saņemšanai**

Veselības inspekcijai

**1. Informācija par iesniedzēju**

|  |  |
| --- | --- |
| Komersanta – kosmētikas līdzekļu ražotāja nosaukums |   |
| Reģistrācijas numurs komercreģistrā |   |
| Juridiskā adrese |   |
| Faktiskā adrese |  |
| Kontaktinformācija |   |
|   | (kontaktpersonas vārds, uzvārds, tālruņa numurs, e-pasts) |

**2. Kosmētikas līdzekļa ražošanas vietas adrese Latvijā**

|  |
| --- |
|   |

**3. Informācija par atbildīgo personu, kas norādīta kosmētikas līdzekļa marķējumā1**

|  |  |
| --- | --- |
| Atbildīgā persona (nosaukums vai vārds, uzvārds)  |   |
| Adrese, kurā pieejama kosmētikas līdzekļa lieta |   |

**4. Apliecinājums**

4.1. Apliecinu, ka pielikumā, kas ir šī iesnieguma neatņemama sastāvdaļa, minētie kosmētikas līdzekļi atbilst prasībām, kas noteiktas Eiropas Parlamenta un Padomes 2009. gada 30. novembra Regulā (EK) Nr. 1223/2009 par kosmētikas līdzekļiem (turpmāk – regula Nr. 1223/2009).

4.2. Apliecinu, ka pielikumā, kas ir šī iesnieguma neatņemama sastāvdaļa, minētie

kosmētikas līdzekļi tiek pārdoti

**□** Latvijā **□** citā/-ās Eiropas Savienības dalībvalstī/-īs

**5. Lūdzu izsniegt brīvās tirdzniecības sertifikātu**

**□** latviešu valodā **□** angļu valodā

Komersantam vēlamais sertifikāta saņemšanas veids:

**□** pa pastu **□** klātienē, Veselības inspekcijā **□** elektroniski

Datums2  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Komersanta paraksttiesīgā persona |  |
|  | (amats, vārds, uzvārds) |

|  |  |
| --- | --- |
| Komersanta paraksttiesīgās personas paraksts2 |  |
|  |  |

Pielikums
iesniegumam brīvās tirdzniecības
sertifikāta saņemšanai

**Kosmētikas līdzekļu saraksts**

|  |  |  |
| --- | --- | --- |
| Nr.p. k. | Kosmētikas līdzekļa nosaukums3 | CPNP4 numurs |
| 1. |  |  |
| 2. |  |  |
| ... |  |  |

Piezīmes.

1 Atbildīgās personas vārds, uzvārds vai reģistrētais komersanta nosaukums un adrese jānorāda uz kosmētikas līdzekļa trauka un iepakojuma saskaņā ar regulas Nr. 1223/2009 19. panta 1. punktu.

2 Dokumenta rekvizītus "datums" un "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

3 Atbilstoši regulas Nr. 1223/2009 13. panta 1. punktam elektroniski paziņotais un marķējumā norādītais kosmētikas līdzekļa nosaukums un kategorija, kas ļauj to identificēt.

4 Kosmētikas līdzekļu paziņošanas portāls."

Ministru prezidents A. K. Kariņš

Veselības ministre I. Viņķele